*2.napirendi pont*

Tisztelt Képviselő-testület!

Edve Község Önkormányzatának Képviselő-testülete 2014-ben megalkotta az Önkormányzat és Szervei Szervezeti és Működési Szabályzatáról szóló 10/2014.(XII.12.) önkormányzati rendeletét. Az SZMSZ-t 2019-ben az önkormányzati választásokat követően felülvizsgáltuk, illetve a szükséges módosításokat az SZMSZ-ben végrehajtottuk. A módosítást elsősorban a kormányzati funkciók változása és személyi változások miatt módosítottuk. A mostani módosítást az indokolja, hogy 2020. szeptember 1-jétől a Beledi Közös Önkormányzati Hivatalhoz felvételre került – pályázat alapján – az aljegyző, amelyre vonatkozó rendelkezéseket a Szervezeti és Működési Szabályzat nem tartalmazta. Ezen szervezeti változás indokolja azt, hogy a szükséges módosításokat az SZMSZ-ben a tényleges állapothoz igazítsuk. Ezen túlmenően az SZMSZ mellékletében még szereplő szakfeladatok rendjét tartalmazó rendelkezéseket is hatályon kívül kell helyezni az államháztartási törvényben foglalt rendelkezésekkel összhangban. Ugyancsak módosítást igényel az SZMSZ azon rendelkezése, amely az összeférhetetlenséggel, a vagyonnyilatkozatok kezelésével és ellenőrzésével foglalkozó bizottságokra vonatkozó rendelkezéseket tartalmazza, mivel ezt szükséges kiegészíteni a méltatlanság megnevezéssel, amelyet a hatályos SZMSZ-ünk nem tartalmazott.

Kérem a képviselő-testületet, hogy a szükséges változtatásokat szíveskedjenek elfogadni és a Szervezeti és Működési Szabályzatot módosítani.

Edve, 2020. szeptember 28.

Dr. Gál László

jegyző